Diari Oficial de la Generalitat Valenciana


Sumari del DOGV 3738, del 27-04-2000 (2000/3066)

ORDRE d'11 d'abril de 2000, de la Conselleria d'Ocupació, per la qual es publica la línia pressupostària i s'estableix el procediment de pagament per a la segona fase dels programes de Garantia Social convocats per l'Ordre de 26 d'abril de 1999, de les conselleries de Cultura, Educació i Ciència, i d'Ocupació, Indústria i Comerç.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3738

Data del DOGV
:   27-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3066


Data del document
:   11-04-2000

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * ajuda social
    * ajuda pública
    * suport econòmic

ORDRE d'11 d'abril de 2000, de la Conselleria d'Ocupació, per la qual es publica la línia pressupostària i s'estableix el procediment de pagament per a la segona fase dels programes de Garantia Social convocats per l'Ordre de 26 d'abril de 1999, de les conselleries de Cultura, Educació i Ciència, i d'Ocupació, Indústria i Comerç.[2000/3066]
  
El dia 11 de maig de 1999 es va publicar en el DOGV l'Ordre de 26 d'abril de 1999, de les conselleries de Cultura, Educació i Ciència, i d'Ocupació, Indústria i Comerç, per la qual es convocaven subvencions per al desplegament de programes de Garantia Social.
  
Després de la publicació de la Llei de Pressupostos de la Generalitat Valenciana per a l'exercici 2000 (DOGV de 31 de desembre de 1999), i d'acord amb allò establit en l'article 47 de la Llei d'Hisenda Pública de la Generalitat Valenciana, es publica la línia pressupostària que farà front a la segona fase dels citats programes i se'n regula l'efectiu atorgament, la manera en què es produiran els lliuraments i la justificació, tal com apareix en la disposició addicional primera de la citada Ordre de 26 d'abril de 1999.
  
Per tot això, en ús de les facultats que em confereix la Llei 5/1983, de 30 de desembre, de Govern Valencià,
  
Ordene
  
Article 1
  
La segona fase dels programes de Garantia Social que es realitzarà durant el primer semestre de 2000, serà finançada per la Conselleria d'Ocupació amb una quantia màxima de 908.039.621 de PTA (2.734.605,07 euros), a càrrec de la línia de subvenció 408, Programa de Garantia Social, c.c. 1602, del programa 322.20 Formació Professional Ocupacional de la Llei de Pressupostos de la Generalitat Valenciana per a l'exercici 2000.
  
Article 2
  
Les ajudes corresponents a la segona fase es lliuraran en els termes establits en la resolució aprovatòria, la qual recollirà el procediment següent:
  
1. El 30% de la subvenció concedida es lliurarà després que l'entitat presente davant de la direcció territorial d'Ocupació corresponent la documentació d'inici prevista en l'article 19 de l'Ordre de convocatòria de 26 d'abril de 1999 (DOGV 3.492, d'11 de maig de 1999), en el termini màxim de 15 dies naturals comptadors des de l'endemà de la notificació de la resolució aprovatòria de la subvenció concedida.
  
No obstant això, es podrà avançar a l'entitat beneficiària el percentatge màxim del 60% de la subvenció concedida, de conformitat amb el que disposa l'article 33.8 de la Llei 10/1999, de 30 de desembre, de la Generalitat Valenciana, de Pressupostos per a l'exercici 2000, i amb la Llei d'Hisenda Pública de la Generalitat Valenciana, amb l'aval bancari previ a favor de la Generalitat Valenciana en la forma legalment establida.
  
2. El percentatge que resta de la subvenció concedida es farà efectiu quan acabe la segona fase de l'acció formativa del Programa de Garantia Social, després que l'entitat presente davant de la direcció territorial d'Ocupació corresponent, la declaració de despeses signada per la persona que represente l'entitat, la justificació de les despeses indicades en la declaració anterior i la memòria de l'acció formativa prevista en l'annex IV de l'ordre de convocatòria. S'estableix com a data límit per a la presentació de la documentació citada davant de la direcció territorial d'Ocupació pertinent, el 17 de juliol de 2000.
  
3. L'entitat, abans del pagament, haurà de presentar la documentació acreditativa d'estar al corrent de les obligacions tributàries i de Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda, de compliment d'obligacions tributàries i davant la Seguretat Social per a beneficiaris de subvencions a càrrec dels Pressupostos de la Generalitat Valenciana (DOGV de 21 de juny de 1996), la vigència de la qual s'haurà d'estendre fins a la data de la resolució de concessió. Les entitats locals, els organismes autònoms i les empreses públiques de la Generalitat valenciana, d'acord amb el que diu la citada norma, queden exonerades de l'esmentada acreditació.
  
4. Les entitats locals hauran de tramitar el desplegament de les accions formatives i la justificació de les despeses, mitjançant l'aplicació informàtica SIDEC, la qual serà lliurada a les entitats per la Conselleria d'Ocupació.
  
València, 11 d'abril de 2000
  
El conseller d'Ocupació